L'herència romana de 'Saguntum' i el cicle de música sacra 'Sagunt in Excelsis' protagonitzen l'agenda cultural primaveral
01 d’abril 2025

![](/media/z3op5ugn/img_9881m.jpg?width=850&height=566.5333960489182)

L'herència romana que la II Guerra Púnica i la romanització van deixar a Sagunt juntament amb la música sacra de _Sagunt in Excelsis_ seran les grans protagonistes de la programació trimestral que ha preparat per a la primavera el departament de Cultura de l'Ajuntament de Sagunt.

Són només els blocs principals d'una extensa i variada agenda que inclou, més enllà d'esta mirada històrica, tota mena d'activitats com exposicions, música, dansa, teatre o comèdia, mig centenar d'activitats culturals en total.

Esta programació cultural ha sigut presentada per la regidora de Cultura, Ana María Quesada, en una [trobada](https://youtu.be/g9XT-umpf8E) amb part dels i les artistes que coparan el cartell trimestral.

La XXI edició del **cicle de música sacra _Sagunt in Excelsis_** comptarà amb les següents cinc actuacions: _Concierto Sagunt in Excelsis_ de l'Orquestra Simfònica Lira Saguntina (6 d'abril), _Magnificat_ de la Coral Almudàfer (8 d'abril), _Sones de Pasión_ de la Banda Cornetas y Tambores Morvedre (9 d'abril), _Concierto de Cuaresma_ de la Capilla Renacentista (13 d'abril) i _Entre el cielo y la tierra_ de Prysma Quartet (16 d'abril).

La **II mostra _Saguntum in Mare Nostrum_** conté un total de 17 esdeveniments culturals inclosos com a part de la candidatura de Sagunt a Ciutat Patrimoni de la Humanitat. Entre el 2 i el 18 de maig se celebraran recreacions històriques, conferències, així com espectacles de música i teatre.

També tindrà un pes important la **commemoració de l'Any Joaquín Rodrigo** que seguix amb la representació de _Rodrigo, querido maestro_ de Passió per Sagunt (30 i 31 de maig) i els següents **quatre concerts**: _Sonidos del mundo_ (5 d'abril), _Concierto de Primavera_ (17 de maig) i _Concierto Big Band_ (7 de juny) de la Unión Musical Porteña, així com el _Concert Heroic per a piano de Joaquín Rodrigo_ de la Lira Saguntina (24 de maig).

Cal destacar el retorn d'**Al Crepuscle** sota la direcció artística de la Companyia Hongaresa de Teatre. La tercera edició d'este festival de teatre es desenvoluparà del 19 al 22 de juny al Grau Vell.

Quant a **exposicions**, el Grupo Fotográfico Arse mostrarà del 2 al 25 d'abril a la Casa Municipal de Cultura la seua última proposta: _De pintura a fotografía_. Del 3 al 26 del mateix mes la Universitat de València portarà al Centre Cultural Mario Monreal la mostra fotogràfica _AstrónomAs_.

Del 30 d'abril al 30 de maig s'exposarà a la Casa Municipal de Cultura _Portes obertes_, de l'alumnat del Campus Obert a la Ciutadania. I del 2 al 31 de maig l'IES Clot del Moro portarà a la Sala d'Estudi del Centre Cultural Mario Monreal _L’Art eix del Clot_.

L'exposició _Siluetas_ de Col·lectiva Alumnes Pintura COC podrà visitar-se del 4 al 27 de juny a la Casa Municipal de Cultural. Mentre que la Federación Levantina de Fotografía exposarà la col·lecció _Col·lectiva_ del 5 al 28 de juny en el Mario Monreal.

En el cicle **_Diàlegs de Llibres_** es presentaran els següents quatre llibres: _Ya te contaré_ d'Ana Guimarás (2 d'abril), _La memoria infiel_ de Carmen Amoraga (21 de maig); _Instagramers de libros. Nueva crítica literaria_ de Veva Martínez Suay i _El dolçainer de Tales_ de Vicent Penya.

Pel que respecta a **teatre**, La Teta Calva porta la comèdia _Tributo_ (4 d'abril) i el famós membre del trio còmic Tricicle, Carles Sans, representarà _¡Por fin solo!_  (11 d'abril). L'endemà, Passió per Sagunt interpretarà la _Passió en viu_. L'agenda teatral d'abril conclourà el 25 amb la comèdia de Yllana _War Baby_. Ja al maig, Albena Teatre interpretarà la comèdia _Waterloo_ (23 de maig); Mic Producciones Teatrales escenificarà _Goteras_ (6 de juny) i Llorens Nu i Amics representarà _Lázaro 3.0_ (14 de juny).

En el pla **musical**, Negronera oferirà el seu últim treball _Perquè sí_ (26 d'abril) i Aescena interpretarà l'espectacle de dansa _En trànsit_ (10 de maig). El XXI Festival Internacional de Tango tindrà lloc el 18 de maig i Peter Gun & The Lazy Tones interpretaran el concert de blues _Laundry sessions_ (13 de juny).

Per a ampliar la informació sobre la programació de l'agenda cultural pot [polsar ací](https://aytosagunto.es/media/chxjmosy/agendaculturalprimavera2025.pdf).

*   [](http://www.facebook.com/sharer.php?u=https://aytosagunto.es/va/actualitat/2025-04-01-l-herencia-romana-de-saguntum-i-el-cicle-de-musica-sacra-sagunt-in-excelsis-protagonitzen-l-agenda-cultural-primaveral/ "Facebook")
*   [](http://twitter.com/share?url=https://aytosagunto.es/va/actualitat/2025-04-01-l-herencia-romana-de-saguntum-i-el-cicle-de-musica-sacra-sagunt-in-excelsis-protagonitzen-l-agenda-cultural-primaveral/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-01-l-herencia-romana-de-saguntum-i-el-cicle-de-musica-sacra-sagunt-in-excelsis-protagonitzen-l-agenda-cultural-primaveral/ "Linked In")
*   [](mailto:?body=https://aytosagunto.es/va/actualitat/2025-04-01-l-herencia-romana-de-saguntum-i-el-cicle-de-musica-sacra-sagunt-in-excelsis-protagonitzen-l-agenda-cultural-primaveral/)